**145/2018.(VI.25.) Kgy. sz. határozat**

1. Szombathely Megyei Jogú Város Közgyűlése a „Beszámoló a Szent Márton kártya továbbfejlesztésének helyzetéről” című napirendet megtárgyalta, és elfogadja a Szent Márton kártya pilot rendszerben megvalósult alkalmazást.
2. A Közgyűlés felkéri a Polgármestert, hogy az új Szent Márton kártyarendszer 2019. január 1. napjától történő bevezetése érdekében a szükséges intézkedéseket tegye meg.
3. A Közgyűlés az új Szent Márton kártyarendszer regisztrációs lehetőségét biztosítja a Szombathelyiek számára a Polgármester által kijelölt intézmények, gazdasági társaságok közreműködésével.
4. A Közgyűlés felkéri a Polgármestert, hogy az új típusú Szent Márton kártya kiállítására, felhasználására vonatkozó szabályozást dolgozza ki és terjessze a Közgyűlés elé.
5. A Közgyűlés elviekben támogatja a Vas Megyei Kereskedelmi és Iparkamara elnöke által megfogalmazott javaslatokat és felkéri a Polgármestert, hogy vizsgálja meg a megvalósítás lehetőségét.
6. A Közgyűlés az új Szent Márton kártyarendszerhez kapcsolódóan a turisztikai koncepció javaslatot támogatja és felkéri a Polgármestert a koncepció és a turisztikai kártya részletes kidolgozására.
7. A Közgyűlés az elektronikus jegyrendszer bevezetését támogatja és felkéri a Polgármestert a pilot rendszer kialakítására a Falco KC kosárlabda mérkőzések tekintetében.

**Felelős:** Dr. Puskás Tivadar polgármester

 Koczka Tibor alpolgármester

Illés Károly alpolgármester

Molnár Miklós alpolgármester

 Dr. Károlyi Ákos jegyző

(A végrehajtás előkészítéséért:

Stéger Gábor, a Közgazdasági és Adó Osztály vezetője

Dr. Bencsics Enikő, az Egészségügyi és Közszolgálati Osztály vezetője

Keringer Zsolt, az Informatikai, Minőségügyi és Gondnoksági Kabinet osztályvezetője

Grünwald Stefánia, a Savaria Turizmus Nonprofit Kft. ügyvezetője)

**Határidő:**

1. pont: azonnal
2. pont: 2019. január 31.
3. pont: 2018. augusztus 1.
4. pont: 2018. szeptember 30.
5. pont: 2018. szeptember 30.
6. pont: 2018. október 30.
7. pont: 2018. szeptember 30.